Merge la FCSB? Alex Mitriță a dat răspunsul final pentru Gigi Becali
Gigi Becali anunța în urmă cu câteva săptămâni că pe lista jucătorilor pentru următorul sezon se află și Alex Mitriță, fotbalistul celor de la Universitatea Craiova.
Patronul roș-albaștrilor a declarat în mai multe rânduri că îl apreciază foarte mult pe Mitriță, pe care îl consideră, alături de Florinel Coman, printre cei mai buni fotbaliști români.
Alex Mitriță: ”Nu se pune problema să merg la FCSB!”
După victoria obținută de Universitatea Craiova în fața celor de la FCSB, scor 2-0, Alex Mitriță a fost întrebat despre faptul că Gigi Becali l-a dorit la echipa sa. Fotbalistul a ținut să îi mulțumească patronului de la echipa roș-albastră, însă a transmis clar că nu va ajunge niciodată la FCSB.
”O victorie muncită, eu zic că am făcut un meci foarte bun. Aveam nevoie de această victorie pentru a ne menţine în lupta pentru locul 2. Mă simt mult mai bine de la meci la meci. Lucrez pentru gleznă, să o întăresc, dar uşor-uşor simt că revin la capacitatea maximă. Suntem într-o perioadă bună, sperăm să menţinem această perioadă bună şi să obţinem locul 2, obiectivul nostru.
Am vorbit în greacă cu Elias Charalambous. Mi-a spus felicitări, atâta tot. (n.r. despre un posibil transfer la FCSB) Nu se pune problema. Le mulţumesc că au fost interesaţi de mine, că m-au dorit acolo, dar nu se pune problema să merg la Steaua (n.r. FCSB)”, a spus Alex Mitriță la finalul meciului.
Clasamentul din play-off-ul Superligii României
Urmăriți SPORT.RO și pe Google News